Lääneriikidel tuli 1939. aasta kevadel tunnistada, et Saksamaa rahustamise poliitika (policy of appeasement) on läbi kukkunud. Tšehhoslovakkia riigi likvideerimine, Klaipėda haaramine, Saksa surve Rumeeniale ja Saksa-Poola vahekorra teravnemine kinnitasid, et Hitleriga peetavate läbirääkimiste ja järeleandmiste teel ei ole võimalik päevakorda tõusnud suuri poliitilisi probleeme lahendada.